The Entail; or, The Lairds of Grippy
Howsever, no to fash you wi' the like o' that, as I see ye're kindling, I would, just by way o' diversion, be blithe to learn how it would gang wi' you, if Beenie, after a' this straemash, was to loup the window under cloud o' night wi' some gaberlunzie o' a crookit and blin' soldier-officer, or, wha kens, maybe a drunken drammatical divor frae the play-house, wi' ill-colour't darnt silk stockings; his coat out at the elbows, and his hat on ajee?